ไฟแนนเชียลไดเจสต์
IRPC กอดเครดิต BBB
24 ส.ค. 2555

IRPC กอดเครดิต BBB
สแตนดาร์ด แอนด์ พัวร์ (S&amp;P) ยืนยันอันดับความน่าเชื่อถือระยะยาวของบริษัท ไออาร์พีซี (IRPC) ที่ระดับ BBB โดยให้แนวโน้มมีเสถียรภาพ
ขณะเดียวกัน S&amp;P ก็ยืนยันความน่าเชื่อถือของตราสารหนี้ระยะยาวประเภทไม่มีหลักประกันของบริษัท ไออาร์พีซี ซึ่งมีมูลค่า 250 ล้านเหรียญสหรัฐ และจะครบกำหนดไถ่ถอนวันที่ 25 พ.ค. 2560 ที่ระดับ BBB
KCE ซื้อคืนอีก 1.5 แสนหุ้น
บริษัท เคซีอี อีเลคโทรนิคส์ (KCE) แจ้งว่า วันที่ 22 ส.ค.ที่ผ่านมา ได้ซื้อหุ้นของบริษัทคืนจำนวน 1.5 แสนหุ้น ราคาหุ้นละ 7.35 บาท เป็นเงินจำนวน 1,105,541 บาท และจนถึงปัจจุบันซื้อหุ้นคืนแล้วทั้งหมด 10.61 ล้านหุ้น คิดเป็นสัดส่วน 2.29% มูลค่าทั้งสิ้น 74.51 ล้านบาท 
TVD จ้างจีนผลิตสินค้าในไทยดันมาร์จิน
หุ้นบริษัท ทีวีไดเร็ค (TVD) ประสบความสำเร็จมากในการนำหุ้นเข้าซื้อขายในตลาดหลักทรัพย์ เอ็ม เอ ไอ ในวันแรก (23 ส.ค.) โดยเปิดราคากระโดดถึง 4.80 บาท และวิ่งขึ้นไปสูงสุดที่ 5.30 บาท ก่อนมาปิดที่จุดต่ำสุดของวัน 4.50 บาท ให้ผลตอบแทนแก่ผู้จองซื้อที่หุ้นละ 2.10 บาท มากกว่า 114.28% ด้วยมูลค่าการซื้อขายหนาแน่นกว่า 969 ล้านบาท 
นายทรงพล ชัญมาตรกิจ ประธานเจ้าหน้าที่บริหาร TVD กล่าวว่า หุ้น TVD ได้รับการตอบรับจากนักลงทุนเป็นอย่างดี เพราะธุรกิจมีการเติบโตต่อเนื่อง และยังมีแผนจะขยายธุรกิจไปต่างประเทศ เช่น เวียดนาม สิงคโปร์ และอินโดนีเซีย 
นอกจากนี้ บริษัทตั้งเป้าภายในปี 2558 จะมีอัตรากำไรสุทธิเป็นตัวเลข 2 หลักได้ จากปัจจุบันอยู่ที่ 35% โดยอยู่ระหว่างการปรับการบริหารเพื่อหาวิธีลดต้นทุนบริหารสินค้าคงคลัง และลดต้นทุนการขนส่ง ซึ่งมีอยู่ประมาณ 89% ของต้นทุนโดยรวม
“2 ปีที่ผ่านมา บริษัทเริ่มปรับปรุงเส้นทางการขนส่งและกระจายสินค้าใหม่ ปัจจุบันอยู่ระหว่างการเจรจาลูกค้า 78 ราย ที่ส่วนใหญ่ใช้ฐานการผลิตที่จีนมาเมืองไทยมากขึ้น โดยใช้โอกาสเรื่องการเปิดประชาคมเศรษฐกิจอาเซียน (เออีซี) และอัตราการเว้นภาษีต่างๆ ระหว่างจีนกับไทยเป็นตัวดึงดูด หลังจีนมีการปรับค่าจ้างเพิ่มขึ้น ซึ่งปัจจุบันบริษัทนำเข้าสินค้าที่มีฐานการผลิตจากจีนถึง 95% ทั้งนี้คาดว่าบริษัทต่างๆ จะใช้เวลาย้ายฐานมาผลิตที่ไทยประมาณ 1618 เดือน และบริษัทจะมีต้นทุนสต๊อกสินค้าลดลงชัดเจนตั้งแต่ปีหน้าเป็นต้นไป” นายทรงพล กล่าว 
อย่างไรก็ดี บริษัทไม่มีความกังวลต่อการบริหารสต๊อก เนื่องจากสามารถระบายสินค้าทั้งหมดได้ในเวลา 3 เดือนครึ่ง และหากไม่สามารถระบายได้หมด บริษัทจะออกคาราวานขายสินค้าตามงานลดราคาสินค้าที่ต่างๆ แทน
นายทรงพล กล่าวถึงวิธีการบริหารสินค้าว่า ปัจจุบันแบ่งเป็น 3 ประเภท คือ สัดส่วนสินค้าที่ระบายออกได้เร็วภายใน 12 เดือน 20% เช่น อาหารเสริม เครื่องสำอาง กลุ่มสินค้าที่มีปริมาณการซื้อขายมาก เช่น เครื่องออกกำลังกาย ระบายสต๊อกได้ 23 เดือนครึ่ง มีสัดส่วน 5060% และกลุ่มสินค้าจากผู้ผลิตภายในประเทศมีสัดส่วน 57% ซึ่งส่วนนี้หากไม่สามารถขายได้ในเวลาที่กำหนดสามารถส่งคืนให้ผู้ผลิตได้
สำหรับต้นทุนทางการตลาดที่ต้องจัดโปรโมชันและซื้อสื่อโฆษณาเพื่อขายสินค้าบริษัทจะไม่ปรับลดลง และในอนาคตทีวีดาวเทียมจะช่วยเพิ่มช่องการกระจายสินค้าได้มากขึ้น
ด้านผลประกอบการปีนี้ คาดว่ารายได้จะเติบโต 17% จากปีก่อนที่ทำได้กว่า 1,902 ล้านบาท 
นายสมภพ กีระสุนทรพงษ์ กรรมการผู้อำนวยการ บล.ฟินันเซียไซรัส ในฐานะที่ปรึกษาทางการเงินและแกนนำร่วมในการจัดจำหน่ายหุ้น TVD กล่าวว่า การที่ TVD ได้รับการตอบรับดี เพราะกระแสหุ้นไอพีโอในเอ็ม เอ ไอ ได้รับความนิยมมาต่อเนื่องตลอด 12 ปีที่ผ่านมา